CELEX: 32022R0490
Language: el
Date: 2022-03-25 00:00:00
Title: Εκτελεστικός κανονισμός (ΕΕ) 2022/490 της Επιτροπής της 25ης Μαρτίου 2022 για την τροποποίηση του εκτελεστικού κανονισμού (ΕΕ) 2018/2019 όσον αφορά ορισμένα φυτά προς φύτευση των ειδών Juglans regia L., Nerium oleander L. και Robinia pseudoacacia L., καταγωγής Τουρκίας, και για την τροποποίηση του εκτελεστικού κανονισμού (ΕΕ) 2020/1213 όσον αφορά τα φυτοϋγειονομικά μέτρα για την είσοδο των εν λόγω φυτών προς φύτευση στο έδαφος της Ένωσης

28.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/10
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/490 ΤΗΣ ΕΠΙΤΡΟΠΗΣ
         της 25ης Μαρτίου 2022
         για την τροποποίηση του εκτελεστικού κανονισμού (ΕΕ) 2018/2019 όσον αφορά ορισμένα φυτά προς φύτευση των ειδών Juglans regia L., Nerium oleander L. και Robinia pseudoacacia L., καταγωγής Τουρκίας, και για την τροποποίηση του εκτελεστικού κανονισμού (ΕΕ) 2020/1213 όσον αφορά τα φυτοϋγειονομικά μέτρα για την είσοδο των εν λόγω φυτών προς φύτευση στο έδαφος της Ένωσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 42 παράγραφος 4 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/2019 της Επιτροπής (2) θεσπίζει, βάσει προκαταρκτικής εκτίμησης, κατάλογο φυτών, φυτικών προϊόντων και άλλων αντικειμένων υψηλού κινδύνου.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/2018 της Επιτροπής (3) θεσπίζει ειδικούς κανόνες σχετικά με τη διαδικασία που πρέπει να ακολουθείται για τη διενέργεια της εκτίμησης κινδύνου που αναφέρεται στο άρθρο 42 παράγραφος 4 του κανονισμού (ΕΕ) 2016/2031 για φυτά, φυτικά προϊόντα και άλλα αντικείμενα υψηλού κινδύνου.
                  
               
                     (3)
                  
                  
                     Κατόπιν προκαταρκτικής εκτίμησης κινδύνου, 34 γένη και ένα είδος φυτών προς φύτευση καταγόμενα από όλες τις τρίτες χώρες συμπεριλήφθηκαν στο παράρτημα του εκτελεστικού κανονισμού (ΕΕ) 2018/2019 ως φυτά υψηλού κινδύνου, μεταξύ των οποίων συγκαταλέγονται τα γένη Juglans L., Nerium L. και Robinia L.
                  
               
                     (4)
                  
                  
                     Σύμφωνα με τον κανονισμό (ΕΕ) 2016/2031, εάν, βάσει εκτίμησης κινδύνου, συναχθεί το συμπέρασμα ότι ένα φυτό, φυτικό προϊόν ή άλλο αντικείμενο που κατάγεται από τρίτη χώρα, ομάδα τρίτων χωρών ή συγκεκριμένη περιοχή της οικείας τρίτης χώρας εγκυμονεί μη αποδεκτό κίνδυνο από επιβλαβή οργανισμό, αλλά ο κίνδυνος αυτός μπορεί να μειωθεί σε αποδεκτό επίπεδο με την εφαρμογή ορισμένων μέτρων, η Επιτροπή διαγράφει το εν λόγω φυτό, φυτικό προϊόν ή άλλο αντικείμενο από τον κατάλογο που θεσπίστηκε με το παράρτημα του εκτελεστικού κανονισμού (ΕΕ) 2018/2019 και το προσθέτει στον κατάλογο που αναφέρεται στο άρθρο 41 παράγραφος 2 του κανονισμού (ΕΕ) 2016/2031.
                  
               
                     (5)
                  
                  
                     Ο εν λόγω κατάλογος προβλέπεται στον εκτελεστικό κανονισμό (ΕΕ) 2020/1213 της Επιτροπής (4).
                  
               
                     (6)
                  
                  
                     Στις 9 Αυγούστου 2019 η Τουρκία υπέβαλε στην Επιτροπή αίτηση για εξαγωγή στην Ένωση εμβολιασμένων φυτών προς φύτευση, ηλικίας δύο ετών, του είδους Juglans regia L., τα οποία είναι γυμνόριζα, χωρίς φύλλα και μέγιστης διαμέτρου 2 cm στη βάση του στελέχους. Η εν λόγω αίτηση συνοδευόταν από τον αντίστοιχο τεχνικό φάκελο.
                  
               
                     (7)
                  
                  
                     Στις 19 Μαΐου 2021 η Ευρωπαϊκή Αρχή για την Ασφάλεια των Τροφίμων (στο εξής: Αρχή) εξέδωσε επιστημονική γνώμη σχετικά με την εκτίμηση κινδύνου για εμπορεύματα φυτών προς φύτευση του είδους Juglans regia L. από την Τουρκία (5). Η Αρχή προσδιόρισε τους Anoplophora chinensis, Euzophera semifuneralis, Garella musculana, Lasiodiplodia pseudotheobromae και Lopholeucaspis japonica ως επιβλαβείς οργανισμούς σχετικούς με τα εν λόγω φυτά προς φύτευση, αξιολόγησε τα μέτρα μετριασμού του κινδύνου που περιγράφονται στον φάκελο για τους εν λόγω επιβλαβείς οργανισμούς και εκτίμησε την πιθανότητα να είναι τα φυτά απαλλαγμένα από τους εν λόγω επιβλαβείς οργανισμούς.
                  
               
                     (8)
                  
                  
                     Στις 27 Νοεμβρίου 2019 η Τουρκία υπέβαλε στην Επιτροπή αίτηση για εξαγωγή στην Ένωση φυτών προς φύτευση, ηλικίας ενός έως τεσσάρων ετών, με καλλιεργητικό υπόστρωμα, του είδους Nerium oleander L. Η αίτηση αυτή συνοδευόταν από τον αντίστοιχο τεχνικό φάκελο.
                  
               
                     (9)
                  
                  
                     Στις 25 Μαρτίου 2021 η Αρχή εξέδωσε επιστημονική γνώμη σχετικά με την εκτίμηση κινδύνου για εμπορεύματα φυτών προς φύτευση του είδους Nerium oleander L. από την Τουρκία (6). Η Αρχή προσδιόρισε το Phenacoccus solenopsis ως επιβλαβή οργανισμό σχετικό με τα εν λόγω φυτά προς φύτευση, αξιολόγησε τα μέτρα μετριασμού του κινδύνου που περιγράφονται στον φάκελο για τον εν λόγω επιβλαβή οργανισμό και εκτίμησε την πιθανότητα απουσίας αυτού του επιβλαβούς οργανισμού από τα εν λόγω φυτά.
                  
               
                     (10)
                  
                  
                     Στις 27 Νοεμβρίου 2019 η Τουρκία υπέβαλε στην Επιτροπή αίτηση για εξαγωγή στην Ένωση γυμνόριζων φυτών προς φύτευση, ηλικίας τριών έως επτά ετών, και φυτών με καλλιεργητικό υπόστρωμα, του είδους Robinia pseudoacacia L. Η αίτηση αυτή συνοδευόταν από τον αντίστοιχο τεχνικό φάκελο.
                  
               
                     (11)
                  
                  
                     Στις 25 Μαρτίου 2021 η Αρχή εξέδωσε επιστημονική γνώμη σχετικά με την εκτίμηση κινδύνου για εμπορεύματα φυτών του είδους Robinia pseudoacacia L. από την Τουρκία (7). Η Αρχή προσδιόρισε τους Anoplophora chinensis, Lopholeucapsis japonica και Pochazia shantungensis ως επιβλαβείς οργανισμούς σχετικούς με τα εν λόγω φυτά προς φύτευση, αξιολόγησε τα μέτρα μετριασμού του κινδύνου που περιγράφονται στον φάκελο για τους εν λόγω επιβλαβείς οργανισμούς και εκτίμησε την πιθανότητα απουσίας αυτών των επιβλαβών οργανισμών από τα εν λόγω φυτά.
                  
               
                     (12)
                  
                  
                     Με βάση τις εν λόγω γνώμες, τα αναγκαία μέτρα για την αντιμετώπιση του κινδύνου των εν λόγω επιβλαβών οργανισμών θα πρέπει να θεσπιστούν ως φυτοϋγειονομικές απαιτήσεις εισαγωγής, προκειμένου να διασφαλιστεί ότι ο φυτοϋγειονομικός κίνδυνος από την εισαγωγή των συγκεκριμένων φυτών στην Ένωση μειώνεται σε αποδεκτό επίπεδο.
                  
               
                     (13)
                  
                  
                     Ως εκ τούτου, τα ακόλουθα φυτά θα πρέπει να διαγραφούν από το παράρτημα του εκτελεστικού κανονισμού (ΕΕ) 2018/2019: φυτά προς φύτευση του είδους Juglans regia L., καταγωγής Τουρκίας, ηλικίας έως δύο ετών, γυμνόριζα, χωρίς φύλλα και μέγιστης διαμέτρου 2 cm στη βάση του στελέχους, φυτά προς φύτευση του είδους Nerium oleander L., καταγωγής Τουρκίας, ηλικίας έως τεσσάρων ετών και φυτά προς φύτευση του είδους Robinia pseudoacacia L., καταγωγής Τουρκίας, ηλικίας έως επτά ετών και μέγιστης διαμέτρου 25 cm. Τα εν λόγω φυτά προς φύτευση θα πρέπει να προστεθούν στο παράρτημα του εκτελεστικού κανονισμού (ΕΕ) 2020/1213 και, κατά περίπτωση, θα πρέπει να καθοριστούν τα αναγκαία φυτοϋγειονομικά μέτρα για τις εισαγωγές.
                  
               
                     (14)
                  
                  
                     Δεδομένων των αβεβαιοτήτων που εντοπίστηκαν από την Αρχή στους εν λόγω φακέλους, θεωρείται ότι μόνη η εφαρμογή των μέτρων που προτείνει η Τουρκία στους φακέλους δεν μπορεί να μειώσει σε αποδεκτό επίπεδο τον κίνδυνο από την εισαγωγή των συγκεκριμένων φυτών στην Ένωση. Για να μειωθεί ο φυτοϋγειονομικός κίνδυνος σε αυτό το επίπεδο, θα πρέπει, επιπλέον των μέτρων που έχουν ήδη προταθεί από την Τουρκία στον φάκελο, να απαιτείται τα εν λόγω φυτά να έχουν καλλιεργηθεί σε μονάδες παραγωγής απαλλαγμένες από επιβλαβείς οργανισμούς.
                  
               
                     (15)
                  
                  
                     Οι Anoplophora chinensis και Lopholeucaspis japonica περιλαμβάνονται στο παράρτημα II του εκτελεστικού κανονισμού (ΕΕ) 2019/2072 της Επιτροπής (8) ως ενωσιακοί επιβλαβείς οργανισμοί καραντίνας. Οι Euzophera semifuneralis, Garella musculana, Lasiodiplodia pseudotheobromae, Phenacoccus solenopsis και Pochazia shantungensis δεν περιλαμβάνονται επί του παρόντος στον εν λόγω κατάλογο αλλά ενδέχεται να πληρούν τις προϋποθέσεις για να συμπεριληφθούν σε αυτόν αφού διενεργηθεί ολοκληρωμένη εκτίμηση κινδύνου.
                  
               
                     (16)
                  
                  
                     Σύμφωνα με το άρθρο 42 παράγραφος 5 του κανονισμού (ΕΕ) 2016/2031, η εκτίμηση κινδύνου διενεργείται εντός εύλογου χρονικού διαστήματος. Ωστόσο, δεδομένης της ζήτησης για εισαγωγές, προσωρινά φυτοϋγειονομικά μέτρα σχετικά με τους Euzophera semifuneralis, Garella musculana, Lasiodiplodia pseudotheobromae, Phenacoccus solenopsis και Pochazia shantungensis είναι αναγκαία και κατάλληλα, έως ότου ολοκληρωθεί η εκτίμηση κινδύνου.
                  
               
                     (17)
                  
                  
                     Για να υπάρξει συμμόρφωση με τις υποχρεώσεις που απορρέουν από τη συμφωνία του Παγκόσμιου Οργανισμού Εμπορίου για την εφαρμογή μέτρων υγειονομικής και φυτοϋγειονομικής προστασίας (9), η εισαγωγή των εν λόγω εμπορευμάτων στην Ένωση θα πρέπει να ξεκινήσει το συντομότερο δυνατόν. Επομένως, ο παρών κανονισμός θα πρέπει να αρχίσει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
                  
               
                     (18)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) 2018/2019
            Το παράρτημα του εκτελεστικού κανονισμού (ΕΕ) 2018/2019 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Τροποποίηση του εκτελεστικού κανονισμού (ΕΕ) 2020/1213
            Το παράρτημα του εκτελεστικού κανονισμού (ΕΕ) 2020/1213 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστικός κανονισμός (ΕΕ) 2018/2019 της Επιτροπής, της 18ης Δεκεμβρίου 2018, για τη θέσπιση προσωρινού καταλόγου των φυτών, φυτικών προϊόντων ή άλλων αντικειμένων υψηλού κινδύνου, κατά την έννοια του άρθρου 42 του κανονισμού (ΕΕ) 2016/2031, και καταλόγου των φυτών για τα οποία δεν απαιτούνται πιστοποιητικά φυτοϋγείας για την είσοδο στην Ένωση, κατά την έννοια του άρθρου 73 του εν λόγω κανονισμού (ΕΕ L 323 της 19.12.2018, σ. 10).
         
            (3)  Εκτελεστικός κανονισμός (ΕΕ) 2018/2018 της Επιτροπής, της 18ης Δεκεμβρίου 2018, για τον καθορισμό ειδικών κανόνων όσον αφορά τη διαδικασία που πρέπει να ακολουθείται για τη διενέργεια εκτίμησης κινδύνου για φυτά, φυτικά προϊόντα και άλλα αντικείμενα υψηλού κινδύνου κατά την έννοια του άρθρου 42 παράγραφος 1 του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου (ΕΕ L 323 της 19.12.2018, σ. 7).
         
            (4)  Εκτελεστικός κανονισμός (ΕΕ) 2020/1213 της Επιτροπής, της 21ης Αυγούστου 2020, σχετικά με τα φυτοϋγειονομικά μέτρα για την είσοδο στην Ένωση ορισμένων φυτών, φυτικών προϊόντων και άλλων αντικειμένων που έχουν διαγραφεί από το παράρτημα του εκτελεστικού κανονισμού (ΕΕ) 2018/2019 (ΕΕ L 275 της 24.8.2020, σ. 5).
         
            (5)  EFSA PLH Panel (EFSA Panel on Plant Health — Ομάδα της EFSA για την υγεία των φυτών), Scientific Opinion on the commodity risk assessment of Juglans regia plants from Turkey (Επιστημονική γνώμη σχετικά με την εκτίμηση κινδύνου για εμπορεύματα φυτών Juglans regia από την Τουρκία). EFSA Journal 2021·19(6):6665, σ. 99. https://doi.org/10.2903/j.efsa.2021,6665.
         
            (6)  EFSA PLH Panel, Scientific Opinion on the commodity risk assessment of Nerium oleander plants from Turkey (Επιστημονική γνώμη σχετικά με την εκτίμηση κινδύνου για εμπορεύματα φυτών Nerium oleander από την Τουρκία). EFSA Journal 2021·19(5):6569, σ. 34. https://doi.org/10.2903/j.efsa.2021,6569.
         
            (7)  EFSA PLH Panel, Scientific Opinion on the commodity risk assessment of Robinia pseudoacacia plants from Turkey (Επιστημονική γνώμη σχετικά με την εκτίμηση κινδύνου για εμπορεύματα φυτών Robinia pseudoacacia από την Τουρκία). EFSA Journal 2021·19(5):6568, σ. 54. https://doi.org/10.2903/j.efsa.2021,6568.
         
            (8)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
         
            (9)  Συμφωνία του Παγκόσμιου Οργανισμού Εμπορίου για την εφαρμογή μέτρων υγειονομικής και φυτοϋγειονομικής προστασίας (εγκρίθηκε στις 15 Απριλίου 1994 και τέθηκε σε ισχύ την 1η Ιανουαρίου 1995), 1867 UNTS 493 (συμφωνία ΥΦΠ).
      
      
         
            ΠΑΡΑΡΤΗΜΑ I
            Στο παράρτημα του εκτελεστικού κανονισμού (ΕΕ) 2018/2019, στο σημείο 1, στον πίνακα, η δεύτερη στήλη «Περιγραφή» τροποποιείται ως εξής:
            
                        1.
                     
                     
                        η καταχώριση «Juglans L.» αντικαθίσταται από το ακόλουθο κείμενο:
                        «Juglans L., εκτός από τα γυμνόριζα φυτά προς φύτευση, ηλικίας έως δύο ετών, χωρίς φύλλα και μέγιστης διαμέτρου 2 cm στη βάση του στελέχους, του είδους Juglans regia L., καταγωγής Τουρκίας»·
                     
                  
                        2.
                     
                     
                        η καταχώριση «Nerium L.» αντικαθίσταται από το ακόλουθο κείμενο:
                        «Nerium L., εκτός από τα ηλικίας έως τεσσάρων ετών, φυτά προς φύτευση του είδους Nerium oleander L., καταγωγής Τουρκίας»·
                     
                  
                        3.
                     
                     
                        η καταχώριση «Robinia L., πλην των γυμνόριζων φυτών προς φύτευση εμβολιασμένων με κοιμώμενο οφθαλμό μέγιστης διαμέτρου 2,5 cm του Robinia pseudoacacia L., καταγωγής Ισραήλ» αντικαθίσταται από το ακόλουθο κείμενο:
                        «Robinia L., εκτός από τα γυμνόριζα εμβολιασμένα φυτά προς φύτευση, σε λήθαργο, με μέγιστη διάμετρο 2,5 cm, του είδους Robinia pseudoacacia L., καταγωγής Ισραήλ, και εκτός από τα ηλικίας έως επτά ετών φυτά προς φύτευση, με μέγιστη διάμετρο 25 cm, του είδους Robinia pseudoacacia L., καταγωγής Τουρκίας».
                     
                  
      
      
         
            ΠΑΡΑΡΤΗΜΑ II
            Το παράρτημα του εκτελεστικού κανονισμού (ΕΕ) 2020/1213 τροποποιείται ως εξής:
            
                        1.
                     
                     
                        μετά την καταχώριση για τα «άρριζα μοσχεύματα φυτών προς φύτευση του είδους Jasminum polyanthum Franchet», παρεμβάλλονται οι ακόλουθες καταχωρίσεις:
                        
                                    Φυτά, φυτικά προϊόντα και άλλα αντικείμενα
                                 
                                 
                                    Κωδικός ΣΟ
                                 
                                 
                                    Τρίτη χώρα καταγωγής
                                 
                                 
                                    Μέτρα
                                 
                              
                                    «Γυμνόριζα φυτά προς φύτευση, ηλικίας έως δύο ετών, χωρίς φύλλα και μέγιστης διαμέτρου 2 cm στη βάση του στελέχους, του είδους Juglans regia L.·
                                 
                                 
                                    ex 0602 20 20 
                                 
                                 
                                    Τουρκία
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Euzophera semifuneralis, Garella musculana και Lasiodiplodia pseudotheobromae·
                                                            
                                                         
                                                      
                                                            ii)
                                                         
                                                         
                                                            η μονάδα παραγωγής βρέθηκε απαλλαγμένη από Euzophera semifuneralis, Garella musculana και Lasiodiplodia pseudotheobromae κατά τη διάρκεια επίσημων επιθεωρήσεων που διενεργήθηκαν σε κατάλληλες χρονικές στιγμές, από την έναρξη του πλήρους κύκλου παραγωγής·
                                                         
                                                      
                                                            iii)
                                                         
                                                         
                                                            έχει τεθεί σε εφαρμογή σύστημα που εξασφαλίζει ότι τα εργαλεία κλάδευσης και εμβολιασμού έχουν απολυμανθεί ώστε να είναι απαλλαγμένα από Lasiodiplodia pseudotheobromae πριν από την εισαγωγή τους σε κάθε μονάδα παραγωγής, και τα φυτά που εμβολιάζονται ή κλαδεύονται υποβλήθηκαν σε κατάλληλη επεξεργασία για την πρόληψη της εισόδου του Lasiodiplodia pseudotheobromae μέσω των τομών· και
                                                         
                                                      
                                                            iv)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσία Euzophera semifuneralis και Garella musculana ιδίως σε στελέχη και κλαδιά των φυτών, με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 %, και σε επίσημη επιθεώρηση για την παρουσία Lasiodiplodia pseudotheobromae, συμπεριλαμβανομένης της τυχαίας δειγματοληψίας και ελέγχου των φυτών·
                                                         
                                                      
                                          
                                                β)
                                             
                                             
                                                Τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213”·
                                                         
                                                      
                                                            ii)
                                                         
                                                         
                                                            επακριβή προσδιορισμό των καταχωρισμένων μονάδων παραγωγής.»
                                                         
                                                      
                                          
                              
                                    «Nerium oleander L., φυτά προς φύτευση, ηλικίας έως τεσσάρων ετών.
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Τουρκία
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Phenacoccus solenopsis·
                                                         
                                                      
                                                            ii)
                                                         
                                                         
                                                            η μονάδα παραγωγής βρέθηκε απαλλαγμένη από Phenacoccus solenopsis κατά τη διάρκεια επίσημων επιθεωρήσεων που διενεργήθηκαν σε κατάλληλες χρονικές στιγμές, από την έναρξη του κύκλου παραγωγής των φυτών· και
                                                         
                                                      
                                                            iii)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσία Phenacoccus solenopsis με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 %·
                                                         
                                                      
                                          
                                                β)
                                             
                                             
                                                Τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213”·
                                                         
                                                      
                                                            ii)
                                                         
                                                         
                                                            επακριβή προσδιορισμό των καταχωρισμένων μονάδων παραγωγής»
                                                         
                                                      
                                          
                              
                  
                        2.
                     
                     
                        Μετά την καταχώριση «Γυμνόριζα εμβολιασμένα φυτά προς φύτευση, σε λήθαργο, με μέγιστη διάμετρο 2,5 cm, του είδους Robinia pseudoacacia» προστίθεται η ακόλουθη καταχώριση:
                        
                                    Φυτά, φυτικά προϊόντα και άλλα αντικείμενα
                                 
                                 
                                    Κωδικός ΣΟ
                                 
                                 
                                    Τρίτη χώρα καταγωγής
                                 
                                 
                                    Μέτρα
                                 
                              
                                    «Φυτά προς φύτευση ηλικίας έως επτά ετών, με μέγιστη διάμετρο 25 cm, του είδους Robinia pseudoacacia
                                    
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Τουρκία
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Pochazia shantungensis·
                                                         
                                                      
                                                            ii)
                                                         
                                                         
                                                            η μονάδα παραγωγής βρέθηκε απαλλαγμένη από Pochazia shantungensis κατά τη διάρκεια επίσημων επιθεωρήσεων που διενεργήθηκαν σε κατάλληλες χρονικές στιγμές, από την έναρξη του κύκλου παραγωγής των φυτών· και
                                                         
                                                      
                                                            iii)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσία Pochazia shantungensis, με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 % για κάθε επιβλαβή οργανισμό·
                                                         
                                                      
                                          
                                                β)
                                             
                                             
                                                Τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213”·
                                                         
                                                      
                                                            ii)
                                                         
                                                         
                                                            επακριβή προσδιορισμό των καταχωρισμένων μονάδων παραγωγής.»